
Súd: Okresný súd Poprad

Oblasť práva: Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/168/2025 8725204178 01. 12. 2025 JUDr. František Krasňan ECLI:SK:OSPP:2025:8725204178.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, v právnej veci maloletých detí: A. B., nar. XX.XX.XXXX, C. B., nar. XX.XX.XXXX a D. B., nar. XX.XX.XXXX, zast. opatrovníkom Úradom práce, sociálnych vecí a rodiny Poprad, deti rodičov: matka: E. F., nar. XX.XX.XXXX, trvale bytom D. G. H., G. E. XXX/XX, t. č. bytom G., G. XXXX/X a otec: E. B., nar. XX.XX.XXXX, trvale bytom D. G. H., G. E. XXX/ XX, t. č. bytom G., F. XX, v konaní o úpravu rodičovských práv a povinností, takto rozhodol: I. Schvaľuje rodičovskú dohodu v nasledovnom znení: Z v e r u j e maloleté deti: A. B., nar. XX.XX.XXXX, C. B., nar. XX.XX.XXXX a D. B., nar. XX.XX.XXXX do osobnej starostlivosti matky s tým, že obaja rodičia sú povinní a oprávnení ich zastupovať v bežných veciach a spravovať ich majetok. Zaväzuje otca prispievať na výživu mal. dieťaťa: A. B., nar. XX.XX.XXXX sumou 100,- eur mesačne, na výživu mal. dieťaťa: C. B., nar. XX.XX.XXXX sumou 50,- eur mesačne a na výživu mal. dieťaťa: D. B., nar. XX.XX.XXXX sumou 50,- eur mesačne počnúc dňom 01.12.2025, ktoré je otec povinný platiť do rúk matky vždy do 15. dňa v mesiaci vopred. Otec je oprávnený stretávať sa s mal. deťmi každý párny víkend od piatku od 14:00 hod. do nedele do 18:00 hod.. Otec si mal. deti prevezme v mieste bydliska matky a tam ich po ukončení styku odovzdá. Matka je povinná mal. deti na styk riadne pripraviť. Matka je povinná otca mal. deti informovať o zdravotnom stave a študijnom procese mal. detí. II. Žiaden z účastníkov
nemá nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP.
Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

